**ПРАВИЛА ЗА CASHBACK ПРОГРАМАТА НА ДИНЕРС КЛУБ**

**ДЕФИНИЦИИ**

* **“Сметка**” значи сметка на Картичката отворена на име на Имателот на картичката
* **“Картичка”** – валидна кредитна Diners Club картичка издадена од Динерс Клуб Македонија
* “**Имател на картичка”** лиц над 18-годишна возраст резидент на Северна Македонија за даночни цели, кому му е издадена валидна кредитна картичка Динерс Клуб, издадена од Динерс Клуб Македонија
* **“Поврат на средства (кешбек)”** значи кредитна трансакција што му е достапна на Имателот на картичка во рамките на оваа Cashback програма и која Издавачот му ја исплаќа на Имателот на картичката во согласност со овие Правила
* **„Состојба на кешбек“**Состојбата на поврат на средства (кешбек) ќе биде достапна на апликацијата My Diners
* **„Важност за акумулирани средства“**6 месеци од денот на направената трансакција
* **„Издавач“** е Динерс клуб во Северна Македонија
* **“Трговец учесник во cashback програмата“** значи секој трговец чија категорија, односно код на категорија трговец (МСС), е вклучена во програмата согласно овие Правила, а кој врши деловни активности и е лоциран во Северна Македонија
* **„Прифатлива купопродажба”** значи, сите трансакции направени на рати на физичка локација во Северна Македонија со Diners Club Classic и Diners Club Advantage картичка
* **„Писмено“** значи која било писмена комуникација, вклучувајќи и во електронска форма (како што се електронски пораки)
* **„Учесник“**е имател на Картичка што е издадена од Динерс Клуб, кој ја користи како начин на плаќање за вршење прифатлива купопродажба/-и согласно одредбите од овие Правила
* **„Веб-страница“** значи веб-страницата достапна на [www.diners.mk](http://www.diners.mk)

**ОПШТИ ПРАВИЛА ЗА CASHBACK ПРОГРАМАТА**

* Имателите на Diners Club Classic, Diners Club Advantage картичка може да учествуваат во Cashback програмата, со извршување на купопродажба (трансакција на рати) во текот на периодот во кој е активен програмот и може да добијат поврат на средства согласно овие правила.
* Во текот на програмата, може да дојде до промена на условите за процена на прифатлива купопродажба, списокот на Трговци учесници, како и на дефиницијата за критериумите. Имателот на картичката во секое време може да ги прочита критериумите што се достапни на веб-страницата.
* Динерс Клуб нема да сноси одговорност за какви било загуби или оштетувања што настанале при интеракција помеѓу Имателот на картичката и Трговецот учесник во однос на прифатливи купопродажби.
* Повратот на средства се врши од страна на Динерс Клуб преку обработка на порамнувањето на трансакциите за поврат на средства што започнале по прокнижувањето на прифатлива купопродажба. Износот на повратот на средства, по барање на учесникот преку My Diners апликацијата ќе биде префрлен на сметката.
* Динерс Клуб го задржува правото на еднострано менување и дополнување на овие Правила и ќе се смета дека таквите измени и дополнувања влегле во сила по нивното објавување на веб-страницата.
* Учесниците се должни да ги почитуваат овие Правила и согласни се да постапуваат согласно условите на програмата.
* Забранета е секоја злоупотреба на Cashback програмата, вклучувајќи, но не ограничено на симулирани или фиктивни трансакции со цел остварување на поврат на средства. Во случај на утврдена злоупотреба, Динерс Клуб го задржува правото да го суспендира или укине учеството на имателот на картичката во програмата и да ги поништи акумулираните Cashback средства.Правилата се изготвени во согласност со законодавството на Република Северна Македонија. Законодавството на Северна Македонија ќе се применува во случај на сите хипотетички ситуации што не се регулирани со овие Правила.

**ПРАВО НА УЧЕСТВО**

* Имателите на картичка може да учествуваат во CashBack програмата, исклучиво во согласност со овие Правила и доколку ги почитуваат правилата за користење на нивните активни Картички. Во случај на откажување или блокирање на Картичката од страна на Издавачот, може да дојде до укинување на бенефициите што им се дадени на Имателите на картичка како резултат на нивното учество во CashBack програмата. Динерс Клуб има право да го прекине учеството во CashBack програмата и да одбие да даде поврат на средства што бил достасан (освен во случај на поврат на средства што веќе бил исплатен на Сметката на Имателот на картичката) во случај кога Имателот на картичката не ги почитува овие Правила.
* Секое физичко лице што ги прифатило овие Правила и ги исполнува дополнителните услови опишани подолу има право на учество во CashBack програмата.
* Право на учество во CashBack програмата има секое физичко лице што е Имател на валидна основна и дополнителна приватна картичка Diners Club Classic и Diners Club Advantage согласно опишаното во ставот 2 од овие Правила.

**МЕХАНИЗАМ НА CASHBACK ПРОГРАМАТА**

* Секој имател на валидна Diners Club Classic и Diners Club Advantage картичка, кој направил прифатлива купопродажба, учествува во програмата. Програмата опфаќа трговци од различни дејности и различен износ на процент за cashback.
* Минимален износ за повлекување средства: За да може да се изврши повлекување на средства, имателот на картичка треба да има акумулирано минимум 300 МКД на својот профил/сметка. Повлекувањето нема да биде можно доколку расположливите средства се под овој износ.
* Доколку ги исполнува наведените услови, учесникот ќе може да ги повлече средствата преку My Diners апликацијата. При повлекување, средствата ќе се префрлат на сметка на корисникот, а со тоа ќе се намали износот за плаќање на сметката.
* Процентот на поврат на средства се пресметува во рамките на стандардните правила на заокружување на износите.

**ВАЖНОСТ ЗА АКУМУЛИРАНИ СРЕДСТВА**

Акумулираните Cashback средства имаат важност од 6 месеци од денот на направената трансакција. По истекот на овој период, средствата автоматски ќе истечат и нема да бидат достапни за повлекување, без можност за повторно активирање.

**ИЗМЕНИ, ДОПОЛНУВАЊА И ПРЕКИН**

* Динерс Клуб може во секое време да изврши измени и дополнувања на овие Правила. Таквите измени и дополнувања се објавуваат на веб-страницата (www.diners.mk). Измените и дополнувањата влегуваат во сила веднаш по објавувањето на релевантните информации на веб-страницата, освен доколку не е поинаку наведено на веб-страницата.
* Динерс Клуб го задржува правото да ја прекине програмата во случај на околности што Динерс Клуб не би можел да ги знае или што не би можело да се предвидат, да се спречат или да се елиминираат, како што се природни непогоди, епидемии, граѓански немири, воени уништувања, владини акти под влијание на исполнувањето на обврските итн., а кои директно или индиректно влијаат врз финансискиот пазар и стабилноста на валутите, односно состојбата на пазарните девизни курсеви.
* Во случај на прекин на програмата, учесниците ќе имаат рок од 30 дена да ги повлечат неискористените Cashback средства, доколку не е поинаку наведено.

**СПОРОВИ**

* Овие правила се обврзувачки за сите учесници во програмата, а одлуките на Динерс Клуб се конечни во однос на сите прашања што се поврзани со програмата.
* Приговорите може да се поднесат писмено или преку електронска пошта на info@diners.mk, најдоцна до последниот ден од месецот, пред генерирањето на месечната сметка. Приговори поднесени по овој рок нема да се разгледуваат.